stanford-oval/wikipedia huggingface dataset:
העברים
המשוררים והסופרים > זאב ז'בוטינסקי

לפני 75 שנה הוא מת מוות פתאומי, בודד ורחוק מכל מוקד השפעה וכוח, במחנה צופים במדינת ניו יורק. בשיאו הוא דיבר וכתב בשמונה שפות, נחשב לסופר מבטיח, מתרגם גאוני ששינה את השפה העברית, מנהיג נערץ ושנוא, ומועמד להנהגת העם היהודי. "העורב" הוא סרט תיעודי ראשון מסוגו על אחת הדמויות המסקרנות בהיסטוריה היהודית – זאב ז'בוטינסקי.
המשוררים והסופרים > אבות ישורון

עבור רבים, הוא היה המשורר הישראלי הגדול מכולם, אלא שאת מרבית חייו הוא העביר מנודה ומוחרם, כמשורר רדיקלי ומבודד ששובר את השפה ומתפרע עם עברית, יידיש וערבית. אבות ישורון שבר לעצמו את הבית ונולד מחדש בתל אביב כמשורר, אך המשיך לשאת את נטל האשמה עד סוף ימיו. הסרט נע בין תחנות חייו הביוגרפיות והפואטיות, דרך עיניה של בתו, המתרגמת והעורכת הלית ישורון. אליה מצטרפים חברים, מבקרים, חוקרים ופרשנים ובעזרתם של חומרי ארכיון נדירים הם משרטטים דיוקן של אדם שובר שתיקה, מהפכן בודד שכתב את מאורעות הזמן בלשון מרוסקת, מהולה ביידיש וערבית, ונע במסע מתמיד בין נידוי להכרה, עד הפיכתו ל"אדון המשוררים".
המשוררים והסופרים > אברהם סוצקבר

כל עוד אברהם סוצקבר חי, הוא לא הסכים שיעשו סרט על חייו. כיום, שמונה שנים לאחר מותו,"דבש שחור" מספר את סיפורו יוצא הדופן של גדול משוררי היידיש בעת החדשה – האיש שהנהיג את מחתרת בריגדת הנייר שהצילה כתבי יד יהודיים מהנאצים, כתב את "המנון השואה", זכה שסטלין יתאהב בשיר שלו וישלח מטוס כדי להצילו מלב המלחמה, והעיד במשפטי נירנברג. סוצקבר עלה לישראל ב-1947 וכתב בה ביידיש מופלאה וחיונית בעוד קהל קוראיו הולך ומתמעט. אל הלווייתו, הלווייתה של שפה שלמה, הגיעו רק כמה עשרות אנשים.
המשוררים והסופרים > מרים ילן-שטקליס

בדירה קטנטנה בירושלים, מוקפת בובות וחתולים, כתבה מרים ילן-שטקליס את שירי הילדים שכבשו לבבות של דורות שלמים – הבובה זהבה, הסבון בכה מאוד, מיכאל ואחרים. אגדה רוסית שמספרת באמצעות המיניאטורות שנוצרו במיוחד לסרט וראיונות עם מכריה, את סיפורה של ילן-שטקליס, כלת פרס ישראל הראשונה לספרות ילדים, גדולת משוררי הילדים הישראלית.
המשוררים והסופרים > שלום שבזי

ארבעה פרטים ביוגרפיים ידועים לגבי רבי שלום שבזי. אפילו איור של פניו לא נמצא. אך גם ארבע מאות שנה לאחר מותו, שבזי הוא משורר פופולרי ונחשב לגדול חכמי ומשוררי תימן. מסע בעקבות אחד מגדולי היוצרים בספרות העברית והיהודית, שכתב למעלה מ-800 שירים, עירב בכתיבתו עברית וערבית, התאהב במשיח, התייסר בחשקים, הרג שניים מילדיו והפך לאגדה.
המשוררים והסופרים > דוד פוגל

הוא נחשב לאחד מגדולי הספרות העברית, למרות שלא היה ציוני, וחי בארץ רק שנה. מי היה דוד פוגל? האיש שהותיר מאחורי קורפוס של רומנים, נובלות ושירים בעברית נהדרת שתיארו מיניות ותשוקה, חילופי תפקידים וזהויות, כפי שאיש לא תיאר לפניו. באמצעות יומניו, מכתביו וכתביו, הבמאית איילת עופרים יוצאת למסע באירופה ובפלשתינה-ארץ ישראל, בעקבות היוצר העצוב, שעשה פלאות בעברית, אבל הצליח להיות כל פעם במקום הלא נכון, בזמן הלא נכון, עד שהדבר עלה לו בחייו ורק לאחר מותו זכה להכרה.
המשוררים והסופרים > ז'קלין כהנוב

היא חיה בקהיר, פריז וניו יורק, אבל נפטרה בבית אבות בתל אביב. היא הייתה נערצת ויפהפייה, אבל מעטים הכירו אותה בחייה ועוד פחות לאחר מותה. היא הייתה הראשונה שכתבה על לבנטיניות ועל זהות מזרחית, כפי שאיש לא כתב, ורק מעט מכתביה תורגם. הבמאי רפאל בלולו יוצא למסע בישראל ובצרפת בעקבותיה של ההוגה והסופרת הלבנטינית ז'קלין כהנוב, ובאמצעות מפגש עם חברותיה הקשישות, אינטלקטואלים מובילים בשיח המזרחי בישראל ויוצרים לבנטינים מרתקים, הוא משרטט לא רק את דיוקנה של היוצרת המרשימה הזו, אלא גם עוקב ומגלה מה קרה ללבנטיניות הישראלית כאופציה תרבותית של כבוד וגאווה
המשוררים והסופרים > עמוס עוז

"החלון הרביעי", 2021, סרט על חייו ויצירתו של עמוס עוז, הסרט ה-15 בסדרת העברים. בתמיכת כאן, תאגיד השידור הציבורי, הקרן החדשה לקולנוע ולטלוויזיה, ארטה, ZDF, SVT, הפקה, תסריט ובימוי: יאיר קדר, עריכה: נילי פלר. זוכה פרס וייל בלוך לחברה משותפת בישראל, זוכה פרס ראשון בתחרות הבינלאומית בפסטיבל הקולנוע של מומבאי, פסטיבלים: דוקאביב, ורשה, בואנוס איירס. בכורה פסטיבל הסרטים הבינ"ל סלוניקי, פסטיבל הסרטים הבינלאומי ורשה, פולין 2021, פסטיבל הסרטים הבינל של בואנוס איירס 2022, פסטיבל הסרטים הבינל של מומבאי (זוכה פרס ראשון בתחרות הסרטי התעודה) 2021, פסטיבל הסרטים היהודי של ורשה 2021, פסטיבל הסרטים היהודי של הונגריה 2021.
המשוררים והסופרים > אב יהושע

"הפרק האחרון של א"ב יהושע", 2021, סרט על השנתיים האחרונות בחייו של א"ב יהושע, הסופר הישראלי הבולט, בתמיכת כאן, קרן רבינוביץ, משרד התרבות. הפקה, תסריט ובימוי: יאיר קדר\ עריכה: דנאל אל-פלג, מוזיקה: אופיר לייבוביץ', הבחירה הרשמית בתחרות הקולנוע הישראלי בפסטיבל הקולנוע בירוושלים 2021, מועמד התחרות הדוקומנטרית הישראלית, 2022, פסטיבל הקולנוע היהודי ניו יורק 2022.
המשוררים והסופרים > זיגמונד פרויד

סרט על חייו של זיגמונד פרויד. בתמיכת כאן, ORF, ARTE-RBB, SVT, הקרן החדשה לקולנוע, קרן גשר-יד הנדיב מיזם ברוח הקולנוע, קרן סיינה, משרד התרבות, קופרו. הפקה, תסריט ובימוי: יאיר קדר, מפיקה שותפה: ברברה פישלר, עריכה: נואית פלג, טומי שלז שפריר. אנימציה: טל קנטור, משה זילברנגל. זוכה פרס ראשון בפסטיבל הקולנוע והאמנויות מנהיים, גרמניה. הבחירה הרשמית פסטיבל חיפה 2025, הבחירה הרשמית פסטיבל הסרטים הבינלאומי של ג׳איפור, הודו, 2025.
ספרים

המיזם כולל הוצאה לאור של ספרים המקבילים לסרטים התיעודיים:
גדעון טיקוצקי, לאה גולדברג - האור בשולי הענן, הקיבוץ המאוחד וספרית פועלים, 2011
הלית ישורון, יאיר קדר, זאת היונה, העברים, מודן, הקיבוץ המאוחד, 2013
עקרונות

העברים הם המשוררים והסופרים העוצמתיים שפעלו בספרות העברית. היו אלה יוצרים כריזמטיים, שהכתיבה שלהם לא הייתה רק מהלך אסתטי, אלא שימשה ליצירת מילים, מונחים ומשפטים לחיי הנפש ולחיי הרגש של קוראיהם.
מיזם "העברים" מבקש ליצור מחדש את העברים מרחב התרבות הישראלי - על ידי יצירת אתרים ובלוגים, על ידי סיפור חיים המסופר מחדש בקולנוע - לכדי יצירת דגם נטול היררכיות, דגם משתתף, דו כיווני ומגוון, שמאפשר חיים חדשים ליוצר - ומשלב בין התקופה, הביוגרפיה, היצירה, הטריוויאלי והנשגב - ומראה את העברים במידת בני אדם.
החיאה=היכרות. באמצעות ההבאה מחדש של העברים למרחב התרבות, תיווצר החיאה של דמותם וקריאה חדשה ותיערך היכרות של המכירים לכאורה ושל דור צעיר, ש"העברים" יאפשרו לו להתחבר אל הרצף השושלתי של התרבות שממנה הוא בא.
הערות שוליים

↑  לבנטינית וחגיגות העשור של "העברים" – דוקאביב 2019, באתר דוקאביב 20 Docaviv
↑  סדרת העברים בון ליר
↑  The Hebrews, Jewish Museum Berlin (באנגלית)
Views

Views הוא אלבום האולפן הרביעי של הראפר הקנדי דרייק. האלבום יצא לאור ב-29 באפריל 2016 דרך חברות התקליטים קאש מאני רקורדס, ריפבליק רקורדס ויאנג מאני. הקלטות האלבום, שנעשו על ידי דרייק והמפיק הקנדי 40, החלו בשנת 2015 והסתיימו בשנת 2016. האלבום מושפע מסגנון המוזיקה של מערב הודו ומערב אפריקה.
האלבום הגיע לפסגת מצעד האלבומים האמריקאי בילבורד 200, ומכר מעל למיליון עותקים שקולים לאלבום בשבוע הראשון לצאתו, מתוכם 852 אלף עותקים של האלבום. כל 20 שירי האלבום נכנסו למצעד השירים האמריקאי בילבורד הוט 100.
רשימת השמעה

| Views> מס' | Views> שם | Views> משך | Views>  | Views>  | Views>  | Views>  | Views>  | Views>  | Views>  |
| --- | --- | --- | --- | --- | --- | --- | --- | --- | --- |
| 1. | Keep the Family Close  | 5:28 |  |  |  |  |  |  |  |
| 2. | 9  | 4:15 |  |  |  |  |  |  |  |
| 3. | U With Me?  | 4:57 |  |  |  |  |  |  |  |
| 4. | Feel No Ways  | 4:00 |  |  |  |  |  |  |  |
| 5. | Hype  | 3:29 |  |  |  |  |  |  |  |
| 6. | Weston Road Flows  | 4:13 |  |  |  |  |  |  |  |
| 7. | Redemption  | 5:33 |  |  |  |  |  |  |  |
| 8. | With You (בהשתתפות PartyNextDoor)   | 3:15 |  |  |  |  |  |  |  |
| 9. | Faithful (בהשתתפות פימפ סי ו-dvsn)   | 4:50 |  |  |  |  |  |  |  |
| 10. | Still Here  | 3:09 |  |  |  |  |  |  |  |
| 11. | Controlla  | 4:05 |  |  |  |  |  |  |  |
| 12. | One Dance (בהשתתפות ויזקיד וקיילה)   | 2:53 |  |  |  |  |  |  |  |
| 13. | Grammys (בהשתתפות פיוצ'ר)   | 3:40 |  |  |  |  |  |  |  |
| 14. | Childs Play  | 4:01 |  |  |  |  |  |  |  |
| 15. | Pop Style  | 3:32 |  |  |  |  |  |  |  |
| 16. | Too Good (בהשתתפות ריהאנה)   | 4:23 |  |  |  |  |  |  |  |
| 17. | Summers Over Interlude  | 1:46 |  |  |  |  |  |  |  |
| 18. | Fire & Desire  | 3:58 |  |  |  |  |  |  |  |
| 19. | Views  | 5:11 |  |  |  |  |  |  |  |
| 20. | Hotline Bling  | 4:27 |  |  |  |  |  |  |  |
| משך כולל: | משך כולל: | 81:05 |  |  |  |  |  |  |  |
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 20 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 10 |
|  אירלנד | מצעד האלבומים האירי | 2 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 11 |
|  דנמרק | היטליסטן | 1 |
|  הולנד | מצעד 100 האלבומים ההולנדיים | 3 |
|  הונגריה | Mahasz | 31 |
|  הממלכה המאוחדת | מצעד האלבומים הבריטי | 1 |
|  הממלכה המאוחדת | מצעד אלבומי ה-R&B | 1 |
|  ולוניה | אולטראטופ 40 | 13 |
|  יוון | IFPI Greece | 22 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 12 |
|  סקוטלנד | מצעד האלבומים הסקוטי | 1 |
|  פורטוגל | מצעד האלבומים הפורטוגזי (AFP) | 6 |
|  פינלנד | המצעדים הפיניים הרשמיים | 2 |
|  פלנדריה | אולטראטופ 50 | 3 |
|  צ'כיה | ČNS IFPI | 19 |
|  צרפת | SNEP | 4 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 2 |
|  שווייץ | המצעד השווייצרי | 4 |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 60 |
|  ארצות הברית | מצעד אלבומי הקטלוג | 21 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 79 |
|  ארצות הברית | מצעד אלבומי קטלוג הפופ | 23 |
|  ארצות הברית | מצעד אלבומי ה-R&B/היפ-הופ | 27 |
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | זהב | 7,500 |
| אוסטרליה (ARIA) | 2× פלטינה | 140,000 |
| איטליה (FIMI) | פלטינה | 50,000 |
| ארצות הברית (RIAA) | 8× פלטינה | 8,000,000 |
| גרמניה (BVMI) | זהב | 100,000 |
| דנמרק (IFPI Denmark) | 5× פלטינה | 100,000 |
| הולנד (NVPI) | פלטינה | 40,000 |
| הממלכה המאוחדת (BPI) | 2× פלטינה | 600,000 |
| מקסיקו (AMPROFON) | פלטינה + זהב | 90,000 |
| סינגפור (RIAS) | פלטינה | 10,000 |
| פולין (ZPAV) | פלטינה | 20,000 |
| צרפת (SNEP) | 2× פלטינה | 200,000 |
| קנדה (Music Canada) | 6× פלטינה | 480,000 |
| שוודיה (GLF) | 2× פלטינה | 100,000 |
סיכום
| בכל העולם | — | 9,937,500 |
I Never Liked You

I Never Liked You הוא אלבום האולפן התשיעי של הראפר האמריקאי פיוצ'ר. האלבום יצא לאור ב-29 באפריל 2022, על ידי חברות התקליטים פריבנדז ואפיק רקורדס. בהפקת האלבום השתתפו שלל מפיקים, כגון ATL ג'ייקוב, סאות'סייד ו-ויזי. האלבום מכיל הופעות אורח של קניה וסט, יאנג ת'אג, גאנה, דרייק, טמס, EST Gee וקודאק בלאק. גרסת הדלוקס של האלבום יצאה שלושה ימים לאחר מכן, והיא כוללת הופעות אורח של בייביפייס ריי, 42 דאג, ליל בייבי, ליל דורק ויאנג סקוטר.
האלבום נתמך על ידי ארבעה סינגלים: "Worst Day",‏ "Wait for U",‏ "Keep It Burning" ו-"Love You Better". האלבום קיבל ביקורות חיוביות וזכה להצלחה מסחרית רחבה. הוא הגיע היישר אל המקום הראשון במצעד הבילבורד 200, עם 222,000 יחידות שקולות לאלבום בשבוע הראשון. זהו אלבומו השמיני של פיוצ'ר שהגיע למקום הראשון במצעד וה-15 בעשירייה הפותחת. ביוני 2022, קיבל האלבום תואר זהב מאיגוד תעשיית ההקלטות האמריקאי.
רשימות סיכום שנה

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022.
| ארגון | רשימה | מיקום | מקור |
| --- | --- | --- | --- |
| בילבורד | 50 האלבומים הטובים ביותר לשנת 2022 עד כה | נכלל |  |
| רולינג סטון | 100 האלבומים הטובים ביותר של שנת 2022 | 72 |  |
| רולינג סטון | האלבומים הטובים ביותר לשנת 2022 עד כה | 23 |  |
| Complex | האלבומים הטובים ביותר של שנת 2022 | 32 |  |
| Complex | 50 האלבומים הטובים ביותר לשנת 2022 | 31 |  |
רשימת רצועות

| מס' | שם | משך |
| --- | --- | --- |
| 1. | 712PM  | 2:53 |
| 2. | I'm Dat Nigga  | 4:31 |
| 3. | Keep It Burnin (בהשתתפות קניה וסט)   | 3:27 |
| 4. | For a Nut (בהשתתפות יאנג ת'אג וגאנה)   | 3:27 |
| 5. | Puffin on Zooties  | 2:52 |
| 6. | Gold Stacks  | 2:42 |
| 7. | Wait for U (בהשתתפות דרייק וטמס)   | 3:09 |
| 8. | Love You Better  | 2:09 |
| 9. | Massaging Me  | 1:46 |
| 10. | Chickens (בהשתתפות EST Gee)   | 3:15 |
| 11. | We Jus Wanna Get High  | 2:13 |
| 12. | Voodoo (בהשתתפות קודאק בלאק)   | 3:31 |
| 13. | Holy Ghost  | 2:50 |
| 14. | The Way Things Going  | 2:59 |
| 15. | I'm on One (בהשתתפות דרייק)   | 3:56 |
| 16. | Back to the Basics  | 2:57 |
| משך כולל: | משך כולל: | 48:43 |
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 3 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 36 |
|  אירלנד | מצעד האלבומים האירי | 6 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 13 |
|  דנמרק | היטליסטן | 5 |
|  הולנד | מצעד 100 האלבומים ההולנדיים | 2 |
|  הממלכה המאוחדת | מצעד האלבומים הבריטי | 2 |
|  הממלכה המאוחדת | מצעד אלבומי ה-R&B | 27 |
|  ולוניה | אולטראטופ 40 | 18 |
|  ליטא | AGATA | 1 |
|  נורווגיה | VG-lista | 5 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 50 |
|  פינלנד | המצעדים הפיניים הרשמיים | 13 |
|  פלנדריה | אולטראטופ 50 | 10 |
|  צ'כיה | ČNS IFPI | 6 |
|  צרפת | SNEP | 19 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 23 |
|  שווייץ | המצעד השווייצרי | 3 |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 32 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 87 |
|  ארצות הברית | מצעד אלבומי קטלוג הפופ | 37 |
|  ארצות הברית | מצעד אלבומי ה-R&B/היפ-הופ | 33 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
דבני קולמן

| --- | --- |

 לידה:  3 בינואר 1932 אוסטין, טקסס, ארצות הברית 
 פטירה:  16 במאי 2024 (בגיל 92) סנטה מוניקה, קליפורניה, ארצות הברית 
 מקום קבורה:  Oakwood Cemetery Annex 
 שם לידה:  Dabney Wharton Coleman 
 מדינה:  ארצות הברית 
 תקופת הפעילות:  1961–2024 (כ־63 שנים) 
 מקום לימודים:  המכון הצבאי וירג'יניה  בית הספר לתאטרון נייברהוד פלייהאוס  בית הספר למשפט של אוניברסיטת טקסס  תיכון רוי מילר 
 בן או בת זוג:  ג'ין הייל (1961–1984) 
 צאצאים:  קווינסי קולמן 
 מספר צאצאים:  4 
 פרסים והוקרה:  פרס אמי לשחקן המשנה הטוב ביותר במיני סדרה או סרט טלוויזיה (1987)  פרס גלובוס הזהב לשחקן הטוב ביותר - סדרה מוזיקלית או קומדיה (1987)  פרס גילדת שחקני המסך למשחק מצוין לאנסמבל שחקנים בסדרת דרמה (2011)  כוכב בשדרת הכוכבים בהוליווד  פרס מרי פיקפורד 
 פרופיל ב-IMDb
 
דבני וורטון קולמן (באנגלית: Dabney Wharton Coleman;‏ 3 בינואר 1932 – 16 במאי 2024) היה שחקן אמריקאי, זוכה פרס גלובוס הזהב ופרס אמי לשנת 1987.
ביוגרפיה

קולמן נולד בבירת טקסס, אוסטין למארי וורטון ולמלווין רנדולף קולמן. הוא למד במכללה הצבאית שבוירג'יניה ובאוניברסיטת טקסס שם למד משפטים.
קולמן נישא פעמיים במהלך חייו, לאן קאונטרי ולשחקנית ג'ין הייל.
קולמן נפטר בסנטה מוניקה, קליפורניה ב-16 במאי 2024. הותיר אחריו ארבעה ילדים מנישואיו השניים להייל, ביניהם המוזיקאית קווינסי קולמן.
קריירה קולנועית

קולמן התחיל את הקריירה שלו בסרט הביכורים של סידני פולאק "כך היה". הוא מילא תפקידים משמעותיים במערבונים "נשוך את הקליע", "צייד הקרקפות" ובדרמות "הצד השני של ההר", "סינדרלה ליברטי" ו"הקרב על מידווי" בתפקיד קפטן מארי ארנולד.
קולמן זכה להכרה נרחבת בשנות ה-80 בזכות תפקידיו בדרמה הקומית "האגם המוזהב" בה גילם את ביל, הארוס של צ'לסי ת'ייר (ג'יין פונדה) ובקומדיות "טוטסי" בתור במאי אופרת הסבון שבמרכז העלילה רון קרלייל ו-"9 עד 5" בתור הבוס המתועב פרנק הארט.
קולמן שיחק במותחן הביקורתי על המלחמה הקרה, "משחקי מלחמה", את ד"ר ג'ון מק'קיטריק שמסרב בתחילת הסרט לשגר טילים גרעיניים על מטרות סובייטיות. הוא גם הופיע לצידו של טום הנקס בתחילת דרכו בקומדיות "האיש עם הנעל האדומה", "דרג'נט" ובקומדיה שוברת הקופות "יש לך הודעה" בתור נלסון אביו של ג'ו פוקס.
ב-1999 השתתף קולמן בעיבוד ההוליוודי לסדרת האנימציה "חוש-חש הבלש" בתור קווימבי, הבוס של המפקח גאדג'ט (מתיו ברודריק).
ב-2005 שיחק את המיליארדר בעל המלון והקזינו בלאס וגאס דרייק בישוף במותחן הפשע הביוגרפי דומינו.
טלוויזיה

קולמן היה מועמד לשני פרסי אמי ולפרס גלובוס הזהב על תפקידו הגדול הראשון בטלוויזיה בסדרה הקומית "באפלו ביל". ב-1987 זכה בפרס גלובוס הזהב לשחקן הטוב ביותר בסדרה קומית על הופעתו בעונה היחידה של הסדרה "סיפורו של סלאפ מארשל", הזכייה נוספה לפרס אמי לשחקן המשנה הטוב ביותר שקיבל לפני כן על תפקידו בסרט הטלוויזיה "שקט מוחלט". בתחילת שנות ה-90 שיחק קולמן בסיטקום של רשת פוקס "הכיתה של דרקסלס" בתפקיד ראשי של אוטיס דרקסלס לצד בריטני מרפי.
קולמן התפרסם בסדרות הדרמה המצליחות "הסניגור" בתור ברטון אביו של הפרקליט ניק פאלין (סיימון בייקר) ו"אימפריית הפשע", בתפקיד הקומדור לואיס קסטנר המורה הרוחני של גזבר אטלנטיק סיטי נאקי תומפסון (סטיב בושמי) ואביו הביולוגי הגוסס של ג'ימי דרמודיי (מייקל פיט).
פילמוגרפיה > קולנוע

כך היה (1965)
נכס זה מגונה (1966)
ציידי הקרקפות (1968)
בעיות עם בנות (1969)
מרוץ במדרון (1969)
אני אוהב את אשתי (1970)
אחוות הפעמון (1970)
סינדרלה ליברטי (1973)
היונה (1974)
רונלד הרשע (1974)
המגדל הלוהט (1974)
אגרוף שחור (1975)
נשוך את הקליע (1975)
הצד השני של ההר (1975)
הקרב על מידווי (1976)
ויוה קאניבל! (1977)
רעם מתגלגל (1978)
צפון ארבעים דאלאס (1979)
מלווין והווארד (1980)
9 עד 5 (1980)
האגם המוזהב (1981)
בעיות מודרניות (1981)
דוקטורים צעירים מאוהבים (1982)
טוטסי (1982)
משחקי מלחמה (1983)
הגלימה והחרב (1984)
החבובות כובשות את מנהטן (1984)
האיש עם הנעל האדומה (1985)
השוטר מלוס-אנג'לס (1987)
חם לתופף (1988)
איפה שהלב (1990)
זמן קצר (1990)
פגוש את האפלגייטס (1991)
אנדרו ועמוס (1993)
התפרנים מבברלי הילס (1993)
קליפורד (1994)
יש לך הודעה (1998)
הדייט שלי עם בת הנשיא (1998)
המפקח גאדג'ט (1999)
סטיוארט ליטל (1999)
Giving It Up‏ (1999)
מייל לאור הירח (2002)
דומינו (2005)
יוצא מן הכלל (2016)
פילמוגרפיה > טלוויזיה

הנמלט (1966-1964)
הארטלנד (2007)
ילוסטון (2019)
קתלין קניון

| --- | --- |

 לידה:  5 בינואר 1906 לונדון, הממלכה המאוחדת של בריטניה הגדולה ואירלנד 
 פטירה:  24 באוגוסט 1978 (בגיל 72) רקסהאם, הממלכה המאוחדת 
 ענף מדעי:  ארכאולוגיה
 מקום מגורים:  אנגליה
 מקום לימודים:  סאמרוויל קולג', אוקספורד (1928)  בית הספר לבנות סנט פול 
 מוסדות:  קולג' סנט יו (1962–1973)  UCL Institute of Archaeology (1948–1962)  אוניברסיטת לונדון 
 תלמידי דוקטורט:  קלר אפשטין 
 פרסים והוקרה:  גבירה מפקדת במסדר האימפריה הבריטית (1973)  עמית אגודת חוקרי העתיקות של לונדון  עמית האקדמיה הבריטית (1955)  עמית אגודת חוקרי העתיקות של לונדון 
 תרומות עיקריות
 חפירות ביריחו, שכלול שיטת וילר-קניון
 חתימה:   
 
קתלין מרי קניון (באנגלית: Kathleen Mary Kenyon‏; 5 בינואר 1906 - 24 באוגוסט 1978) הייתה ארכאולוגית אנגלייה, שהניחה כמה מהיסודות של שיטת החפירות המודרניות בכלל, ובסהר הפורה ושל הפרהיסטוריה של ארץ ישראל בפרט.
חייה

קניון נולדה בלונדון ב-5 בינואר 1906, בתו הבכורה של סר פרדריק קניון, חוקר כתבים קלאסיים והתנ"ך, שהתמנה כמנהלו של המוזיאון הבריטי ב-1909. במהלך לימודיה במכללת סומרוויל שבאוניברסיטת אוקספורד, גילתה קניון עניין מועט בארכאולוגיה, אך הצטרפה לחברה הארכאולוגית של אוניברסיטת אוקספורד, וב-1927 התמנתה לנשיאתה הראשונה. את לימודי ההיסטוריה סיימה עם ציונים לא מזהירים במיוחד, אך כאן התערבה יד הגורל, ומנהלת המכללה, מרגרט פריי, הציעה לה להצטרף למשלחת הארכאולוגית בזימבבואה הגדולה, וכך, במשך מחצית השנה ב-1929, השתתפה קניון במשלחת המצומצמת, וגמלה בלבה ההחלטה לפנות לקריירה ארכאולוגית.
לאחר חזרתה לבריטניה, הצטרפה קניון כמתנדבת למשלחתו של מורטימר וילר ויצאה לחפור בשרידי העיר הרומית העתיקה ורולמיום שבסנט אלבנס, שם חפרה במשך עונות הקיץ שבין 1930 ל-1935 ולמדה מווילר את שיטתו הארכאולוגית ואת חשיבותה המכרעת של הסטרטיגרפיה. עם הזמן, עלתה קרנה בעיני וילר, וב-1934 הופקדה על חפירות התיאטרון ללא ממונים מעל גבה. במקביל, בין השנים 1931 - 1934, השתתפה קניון בחפירות בתל שומרון, שם ניסתה לעשות שימוש ראשוני במה שלימים ייקרא "שיטת וילר-קניון" (להלן), אך גילתה שאין הדבר עולה בד בבד עם חפירה בקנה מידה גדול, שבה מנהלי האתר האחרים מתרכזים בעיקר בניתוח טיפולוגי של המבנים וכלי החרס.
מאז ועד לאחר מלחמת העולם השנייה, עסקה קניון בארכאולוגיה של אנגליה, והייתה שותפה בהקמת המכון הלונדוני לארכאולוגיה (כיום חלק מהקולג' האוניברסיטאי של לונדון), והייתה המנהלת בפועל בימי המלחמה.
חפירתה החשובה ביותר התנהלה בתל יריחו. החפירה, שנערכה בין השנים 1957-1952 הניבה מספר ממצאים מרעישים, ביניהם מבני ביצורים, שגרמו לה להכריז על יריחו כ"עיר הקדומה בעולם". בחפירותיה מצאו לראשונה גולגולות מכוירות. הממצא כלל 19 גולגולות קבורות בקבוצות בקבורה משנית. מתוכן 14 גולגולות נמשחו בטיח או בצבע. הקבוצה הגדולה ביותר הייתה של 7 גולגולות, שבהן העיניים עוצבו באמצעות שיבוץ צדפים כגון קונכיית פי הכושי, בנוסף נצבעו חלקן העליות של הגולגולות בפסי צבע אדום.
בין השנים 1951–1966 הייתה מנהלת בית הספר הבריטי לארכאולוגיה בירושלים (שלימים נקרא על שמה "מכון קניון"). בשנת 1962 מונתה לעמוד בראש קולג' סנט היוז באוניברסיטת אוקספורד.
ב-19 באוגוסט 1978 לקתה קניון בשבץ, וחמישה ימים לאחר מכן נפטרה.
שיטת וילר-קניון

שיטת החפירות של וילר, ששוכללה על ידי קניון בחפירתה ביריחו, שמה דגש רב על הסטרטיגרפיה (השתכבות) של האתר הנחפר, והסדר והארגון הדרושים כדי לפענחו.
בתחילה, אזור החפירה מחולק לריבועי חפירה בגודל אחיד (הגודל הנפוץ ביותר הוא של 5×5 מטר, אם כי הדבר עשוי להשתנות באזורים שונים בעולם, ובהתאם לאופי החפירה וכורח הנסיבות), תוך הקפדה על השארת שטח בלתי-חפור ביניהם (בַּנְקֶטִים), המאפשר לראות את חתך החפירה לאחר מעשה. הריבועים עצמם נחפרים בזהירות, שכבה אחר שכבה, תוך שימת לב לסימנים הוויזואליים המציינים את המעברים משכבה אחת לקודמתה, כגון שינוי בצבע הקרקע. כל ממצא מקוטלג לא רק בהתאם למקום שבו נמצא, אלא גם בהתאם לשכבתו.
פועל יוצא מתשומת הלב המרובה לפרטים בשיטת חפירה זו הוא מספר הארכאולוגים ביחס להיקף החפירה: בתחילת דרכה של הארכאולוגיה, ניתן היה למצוא אתר ארכאולוגי שחופרים בו עשרות רבות של פועלים בלתי-מיומנים, תחת פיקוח קומץ ארכאולוגים, שאף עשויים היו להיעדר מהשטח למשך זמן ממושך; ואילו מאז ששיטת וילר-קניון זכתה לפופולריות, גם אם אתר נחפר בניהולו של ארכאולוג ראשי אחד, מועסקים במקום ארכאולוגים אחרים, שכל אחד מהם אחראי על שטח שבו לא יותר מקומץ ריבועי חפירה.
גישה זו, ששמה דגש רב על המימד האופקי, מזניחה מעט את מימד העומק. ה"בנקטים" שבין הריבועים אינם מוסרים בשום פנים ואופן, שהרי הם שמעידים על הסטרטיגרפיה; פועל יוצא מכך, הוא שבדו"חות חפירה הנוהגים בשיטה זו, ניתן למצוא חתכים רבים ומפורטים, אך כמעט שלא קיימות תוכניות של מבנים שלמים.
דבקות יתר בשיטתה הייתה לה לרועץ, כאשר ביצעה חפירה בשטח מצומצם, והכריזה בפסקנות כי אין בגבעה המערבית כל עדות לאכלוס יהודי בתקופת בית ראשון, טענה שהופרכה לחלוטין עם חפירותיו של נחמן אביגד מספר שנים לאחר מכן.
חפירותיה ביריחו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בחפירה ארכאולוגית שנערכה בשנת 1952 התגלו מספר חללי קבורה בקרבת העיר יריחו. אחד מקברים אלו מכונה "קבר יריחו", ומוצב במוזיאון הבריטי.
חפירותיה בירושלים

בשנים 1961–1967, בעת היותה מנהלת בית הספר הבריטי לארכאולוגיה בירושלים, ערכה קניון חפירות בעיר דוד ובכמה אתרים סמוכים. בירושלים נערכו חפירות כבר מאז מחצית המאה ה-19, אך ניתן לומר שקניון הייתה הראשונה שעשתה זאת על פי אמות-מידה מדעיות, ובעיקר מתוך שימת לב לבירור סטרטיגרפי קפדני של השכבות ורבדי העפר, ומתוך שימת לב לקשר שבין החרסים שנמצאו ובין רובדי העפר השונים. מצד שני, במבט לאחור, ולאור החפירות הנערכות בירושלים מאז מלחמת ששת הימים, התברר כי רבות מן הפרשנויות שלה לממצאיה היו מוטעות.
מרבית שטחי החפירה שלה נבחרו מתוך מגמה לברר סוגיות וקשיים שעלו מתוך ניסיון להבין את ממצאיהם ומסקנותיהם של קודמיה בחפירות באתר. היא חפרה מספר ניכר של שטחי חפירה, אך אלה היו ברובם מצומצמים מאוד בשטחם.
להלן תמצית ממצאיה העיקריים: